Kia pai tō haere

# Te reo Māori

**Hei horopaki pea mō te kaupapa:** Kei te katoa te kawenga kia noho haumaru\* te whānau i runga i tētahi haerenga. Kia haumaru te haere.

\*Haumaru -ā-wairua, ā-tinana, ā-hinengaro hoki.

**Tā – Tuhituhi tohutohu:** te tuhituhi tohutohu mō ngā ngā mahi rerekē, i roto hoki i ngā horopaki haerenga haumaru.

**Ā-waha:** te tuku tohutohu mā tētahi hei whai ka whakaoti i tētahi mahi haerenga haumaru, te tae rānei ki tētahi wāhi.

**Ā-taringa:** te whakarongo ki ngā tohutohu hei whakaoti i tētahi mahi haerenga haumaru, te tae rānei ki tētahi wāhi.

**Pānui:** te pānui i te whānuitanga o ngā tuhinga tohutohu rerekē mō te whakarite i tētahi haerenga haumaru.

**Mātakitaki:** te hoahoa tuhinga ataata - poutohu me ngā pānui tohutohu/whakatūpato/ngā kāri kēmu kaikohi/ngā tohu huarahi, arahīkoi rānei mō te haere haumaru - huarahi haumaru, haumaru paihikara, aha atu aha atu.

|  |  |
| --- | --- |
| Ngā putanga ako tauwhāiti – whāinga paetaeachievement objective | Aromatawai:intended learning outcomes |
| Ka tāea e te ākonga te:**Pānui**Tāutu i ngā ariā matua e puta ai i ngā tuhinga huhua.**Tuhituhi**Te toro ki ngū kupu, kīanga uaua hei whakawhaiti kōrero kia tuhi i tētahi tuhinga tohutohu.**Whakarongo**Tāutu i ngā kupu mahi/tū mahi o te kōrero me ngā ariā matua**Mātaki**Te whakamahi i ngā pānui ataata kia kohi kōrero | **Pānui**Ka taea e te tamaiti te tāutu me te tuhi i ngā aria matua (main ideas) ka pānuitia ki ngā tuhinga huhua.**Tuhituhi**Kua mōhio te ākonga ki te kohi kōrero, kātahi ia ka whakaritea aua kōrero ki tētahi tuhinga tohutohu.**Whakarongo**Kua tau te tamaiti ki te whakarongo ki te kaikōrero; te tuhi i ngā ariā matua me te tāutu i ngā tū mahi o āna kōrero.**Mātaki**Kua mārama te tauira ki te mātaki i ngā momo pānui ataata me te whai i ngā tohu(symbols), ngā tuhinga me ngā whakamārama hei kohi kōrero. |

## Raupapa mahi: ngā koronga akoranga e taea ana me ngā wheako akoranga

*Kei tō kura āna ake whakaritenga mō te whakawhanake koronga akoranga. Me whakataukī ngā koronga akoranga e hāngai pai ana ki ngā āheinga o ō ākonga.*

**LI: Tautuhi tuhituhi tohutohu/whakamārama. (He aha?) [Hangangatahi]**

LE: He aha te 'tuhituhi tohutohu/whakamārama'. Me matapaki te akomanga, ka tono i ia ākonga ki te tuhi i tāna ake whakautu. Whakapiri tauaromahi ki te tūtohi pakitara. Tautuhia ngā momo reo ka whakamahia – ngā tūmahi.

Tāpirihia ngā mōhioho hāngai ki tō tūtohi pakitara akomanga.

**LI: Whakaahuatia ngā tuhituhi tohutohu/whakamārama.**

LE: Tautuhi ngohe e hiahiatia ai pea ngā tohutohu ā-tuhi. Waihangatia he pakitara o ngā tauira o ngā tuhituhi tohutohu mai i ngā puna rerekē. Hōparahia ka whakarārangi haere i ngā āhuatanga o runga i te tuhituhi tohutohu/whakamārama. Hōparahia ka whakarārangi haere i ngā āhuatanga hōhonu ake o te tuhituhi tohutohu/whakamārama.

**LI: Whakatauritea ngā tuhituhinga tohutohu/whakamārama.**

LE: Whakatauritea he tauira rerekē o ngā tuhituhinga tohutohu/whakamārama Kimihia ngā āhuatanga ōrite. Whakaurua ngā āhuatanga o runga, hōhonu hoki i roto i tō whakataurite. Whakatauritea ngā tauaromahi rerekē i TKI e whakatau ana i ngā rerekētanga me ngā ōritenga. Whakamahia ngā ōritenga hei tautuhi i ngā āhuatanga o ngā tuhituhi tohutohu/whakamārama. Whakamahia ēnei hei whakawhanake paearu angitu kia taea e ngā ākonga te aromatawai whaiaro i ā rātau ake tuhituhi. Whakatauhia he kōrero whānui mō ngā huanga/āhuatanga o ngā tuhituhi tohutohu/whakamārama.

**LI: Tātarihia ngā tuhituhi tohutohu/whakamārama.**

LE: Tirotirohia ngā hautaka kura me ētahi atu rauemi e tautuhi ana i ētahi atu tauira o ngā tuhituhi tohutohu/whakamārama.

Tautuhia mā wai pea ia tuhituhinga. Whakawhānuihia tētahi tauira tuhituhi tohutohu/whakamārama ki tētahi pepa A4, ā, i roto i ngā rōpū tautuhia ngā āhuatanga o ngā tuhituhi tohutohu/whakamārama angitu i tautuhia i mua ake. I tua atu tohua ka kōrero mō ngā āhuatanga o runga, hōhonu ake i tautuhia. Pātai atu mēnā i te ngaro tētahi o ēnei āhuatanga ka pēhea te huri o te wairua o te tuhinga. Aromātaihia ko ēhea ngā āhuatanga he hira ake pea i roto i tētahi tuhituhi tohutohu/whakamārama.

**LI: Waihanga tahitia ngā paearu angitu mō te tuhituhi tohutohu/whakamārama.**

LE: Pātaihia – i tutuki i te kaituhi te whakamōhio i te kōrero? Me pēhea tātau e mōhio ai? Hoatu te whānuitanga o ngā rawa ki ngā rōpū ākonga (nūpepa/maheni/pukapuka whare pukapuka, aha atu aha atu), ka tono i ngā ākonga ki te tautuhi i ētahi atu tauira tuhituhi tohutohu/whakamārama. Tuhia ngā tauira hei akomanga, rōpū, takirua, takitahi rānei.

Tautuhia ngā āhuatanga e whai take ai te tuhinga. Waihanga tahitia ēnei paearu angitu me ngā ākonga kia taea e rātau te aromatawai i ā rātau ake akoranga i a rātau e tuhi ana i tā rātau tuhituhi tohutohu/whakamārama.

**LI: Whakatauhia he kōrero whānui mō te kōrero o te tuhituhi tohutohu/whakamārama.**

LE: Tirohia te āhua o ngā tauira tuhituhi tohutohu/whakamārama – whakatauhia he kōrero whānui mō te kōrero e whakaputahia ana e rātau.

**LI: Aromātaihia tētahi wāhanga o te tuhituhi tohutohu/whakamārama.**

LE: Whakamahia te paearu momoho i waihangatia i mua hei aromātai i te whaikikotanga o tētahi wāhanga o te tuhituhi tohutohu/whakamārama.

**LI: Tautuhia ngā tohutohu mō te haere haumaru [Hangangatahi]**

LE: Whakamaharatia ngā tauira tuhituhi tohutohu/whakamārama mō te haerenga haumaru mai i ngā tauira i tuarihia i te akomanga, ngā wheako whaiaro me ētahi atu wāhi. Kohia ngā tauira hei tuari me te akomanga. Parahautia nā te aha i kīia ai ēnei he tohutohu – he tuhituhi tohutohu/whakamārama. Homai tauira hei tautoko i tō kerēme.

**LI: Whakaahuahia ngā tohutohu mō te haere haumaru [Hangangamaha]**

LE: Kōwhirihia tētahi tauira o ngā tohutohu tuhituhi mō te haerenga haumaru. Tautuhi me te whakaahua i ōna āhuatanga/huanga – me ngā āhuatanga o runga, hōhonu hoki.

**LI: Whakaraupapahia ngā tohutohu mō te haere haumaru [Pānga]**

LE: Tapahia ngā tohutohu tuhituhi mō te haerenga haumaru. Whakahanumitia ngā wāhanga ka tono i ngā ākonga ki te whakarite i te wāhanga ki te raupapa tika. Whakapirihia ēnei ki runga whārangi pepa nui. Tonoa ngā ākonga ki te parahau i te raupapa mā te whakakaupapa i te raupapa.

**LI: Aromātaihia ngā tohutohu mō te haere haumaru [Tangohanga Roa Ake]**

LE: Whakamahia te paearu angitu i waihangatia i mua hei aromātai i te whaikikotanga o te tuhituhi tohutohu/whakamārama e whai tohutohu ana mō te haerenga haumaru.

**LI: Waihangatia ngā tohutohu mō te haere haumaru [Tangohanga Roa Ake]**

LE: Whakamahia paearu angitu i waihangatia i mua hei tuhi i āu ake tohutohu mō te haerenga haumaru mō te hunga tata ki a koe. Me whakapakepake ō tohutohu - me te whai i tētahi kōrero kaha/tino kīanga/peha.

## Uinga ākonga

**Tō tūmahi**

Waihangatia "Ngā Tohutohu Me Pēhea" mutunga mai mō ngā whānau e haere ana ki ngā huihui puta noa i te motu. Me whai whakaaro tō aratohu ki ngā wāhi katoa o te haumaru – wairua, tinana, hinengaro. Kei a koe mō te āhua o tō aratohu – ā-mati, pukaiti, pānui, powerpoint, kōnae ataata, pakipūmeka, aha atu aha atu

**Ngā Tauira**

Me pehea te pai mai i \_\_\_\_\_\_\_\_\_\_\_\_ ki \_\_\_\_\_\_\_\_\_\_\_\_\_.

Me pēhea te whakahaumaru i te whānau ina hāereere ana.

Me pēhea te pānui tohu huarahi me ngā tohu.

Me pēhea te kite mōrearea i runga i te huarahi.

Me pēhea te whakarite kei te haumaru a Kui rāua ko Koro i ngā haerenga.

Me pēhea te mahi tahi kia haumaru ai ina haereere ana.

Me pēhea te whakarite mō te haerenga huarahi nui i Aotearoa.

Me pēhea te haere haumaru ki ngā wāhi matua tekau i te takiwā o te huihuinga nui.

Me pēhea te tae haumaru atu, mai hoki i tētahi huihuinga nui.

Me pēhea te tae haumaru atu, mai hoki i te taunga rererangi.

Me pēhea noho hei kaieke paihikara haumaru.

[BikeReady](https://bikeready.govt.nz/)

Me pēhea noho hei kaihīkoi haumaru.

[Walking to school: useful videos and tips](https://education.nzta.govt.nz/teacher-resources/school-community-partnerships/walking-to-school-useful-videos-and-tips/)

Me pēhea te noho haumaru i runga papawīra.

Me pēhea te whakawhiti i te ara rerewē.

Me pēhea te heke i tētahi pahi.

Me pehea te noho hei pāhihi haumaru i runga pahi/tereina/waka rererangi.

## Ngā rauemi

### Tā

He Manu Tuhituhi

Te Marautanga o Aotearoa

He Pātaka Kupu

He Reo Tupu He Reo Ora

Te Rārangitanga Hautaka/Kupu Akoako Kaiako o Te Tautoko

Te Rārangitanga Hautaka/Kupu Akoako Kaiako o Te Wharekura

Te Rārangitanga Hautaka/Kupu Akoako Kaiako o Te Kohikohinga

Te Reo Whakataukī

Te Reo Matatini Tau 1-4

### Iahiko

[Ka Mau te Wehi - Rauemi rongorau, mahere ako](https://tereomaori.tki.org.nz/Reo-Maori-resources/Ka-Mau-te-Wehi)

[Te Whanake](https://podcast.tewhanake.maori.nz/)

[Mātaiako](https://tmoa.tki.org.nz/Mataiako)

## Aromatawai mō te ako: kaiako/aropā/whaiaro

Mā ngā kaiako e āta whakaputa ngā wheako akoranga i runga ake ka whakamahia hei aromatawai mō ngā akoranga puta noa i te wāhanga. Ka taea ēnei te tuhi i roto i ngā kōpaki/pūnaha whakahaerenga kura.

**Ngā tauira o ngā rōpūtanga aromatawai whaiaro**

Mā ngā kaiako e waehere ki te tīwae tuatahi o ngā tohu ka whakamahia e rātau ki roto i ngā kura hei aromatawai.

Tērā pea ki ngā taumata, ngā aratohu MOE, ngā whakaritenga ā-roto rānei. Ka taea te tuhi i te rōpū ki ngā whāinga paetae, te tuhi anō hei whakaritenga momoho mō ngā tamariki e ai ki te hiahia o te kura.

Miramiratia ngā kīanga tōtika i ia upane.

**Tauira 1: Tautuhi āhuatanga (o runga, hōhonu hoki) o ngā tuhituhi tohutohu/whakamārama.**

|  |  |
| --- | --- |
| Tangohanga roa ake | Ka taea e au te tautuhi i ngā āhuatanga reo o runga/hōhonu hāngai maha, ka taea te whakamārama i tā rātau kaupapa me te whakatau kōrero whānui mō ngā āhuatanga o te reo i roto i te tuhituhi whakamārama. Ka taea e au te whakaaroaro haere tonu i aku mahi ki te whakapai ake i aku hua. |
| Pānga | Ka taea e au te tautuhi i ētahi āhuatanga reo o runga/hōhonu ake o te tuhituhi tohutohu/whakamārama me te whakamārama i ngā pūtake o ēnei. |
| Hangangamaha | Ka taea e au te tautuhi i ētahi āhuatanga reo o runga/hōhonu akeo te tuhituhi tohutohu/whakamārama. |
| Hangangatahi | Ka taea e au te tautuhi i tētahi āhuatanga reo o runga/hōhonu akeo te tuhituhi tohutohu/whakamārama. |
| Hangangatōmua | Me whai āwhina au i te kaiako ki te tautuhi i ngā āhuatanga reo o runga/hōhonu ake o te tuhituhi tohutohu/whakamārama. |

**Tauira 2: Hoahoatia he tohutohu hei whāinga mā ētahi atu kia tae haumaru ai i tētahi wāhi ki tētahi atu.**

|  |  |
| --- | --- |
| Tangohanga roa ake | Whakamahia ai e au ētahi rautaki maha hei waihanga tohutohu hei whai mā ētahi atu kia tae haumaru ai mai i tētahi wāhi ki tētahi atu, ā, e mōhio ana mō te wā me te take o te whakamahi.Ka taea e au te whakaako i ētahi atu ki te waihanga tohutohu hei whai mā ētahi atu kia tae haumaru ai i tētahi wāhi ki tētahi.He tauira au mō ētahi atu mō te waihanga tohutohu hei whai mā ētahi atu kia tae haumaru ai i tētahi wāhi ki tētahi.Rapu whakahokinga kōrero ai au mō te whakapai ake i taku waihanga tohutohu hei whai mā ētahi atu kia tae haumaru ai i tētahi wāhi ki tētahi. |
| Pānga | Whakamahia ai e au ētahi rautaki maha hei waihanga tohutohu hei whai mā ētahi atu kia tae haumaru ai mai i tētahi wāhi ki tētahi atu, ā, e mōhio ana mō te wā me te take o te whakamahi.(whakamahinga rautaki, whai kaupapa hoki o ngā rautaki – ka mōhio he aha ai, mō āhea hoki). |
| Hangangamaha | Whakamahia ai e au ētahi rautaki maha hei waihanga tohutohu hei whai mā ētahi atu kia tae haumaru ai mai i tētahi wāhi ki tētahi atu, ā, kāore i te tino mōhio ki te wā me te take o te whakamahi.(whakamātau mā te tika atu hē atu – mōhio ki ngā rautaki engari kāore i te mōhio ki te take, te wā rānei hei whakamahi nō reira ka hapa) |
| Hangangatahi | Ka taea e taea e au te waihanga tohutohu hei whai mā ētahi atu kia tae haumaru ai i tētahi wāhi mēnā ka tohuākina au, ka tohutohutia rānei. |
| Hangangatōmua | E hiahia āwhina ana au ki te waihanga tohutohu hei whai mā ētahi atu kia tae haumaru ai i tētahi wāhi ki tētahi. |